ОБЩИНСКА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л **№ 30-МИ /04.07.2023г.**

Следизборен период

На **04 юли 2023 г. от 17:40** часа се проведе заседание на Общинската избирателна комисия Благоевград, при следния

Д н е в е н р е д:

1. Доклад по постъпила преписка от КПКОНПИ

2. Разни

**ПРИСЪСТВАТ:**

1. Вилислав Балев
2. Елена Панчева
3. Владимир Вачев
4. Биляна Петачка
5. Йордан Симонски
6. Александра Стоянова
7. Милена Велкова
8. Мустафа Сирачки
9. Елеонора Атанасова
10. Светослава Терзиянова-Михайлова

**ОТСЪСТВАЩИ** :Илия Милев*,* Мартин Бусаров, Стоян Терзийси

Заседанието бе открито в 18:000 ч. и председателствано от Йордан Симонски –заместник председател на комисията.

Йордан Симонски:

Скъпи колеги, заседание на ОИК.

Виждам че имаме кворум, 10 члена на ОИК сме днес.Радвам се да се видим след няколко седмици,в които не сме заседавали.

Предлагам на гласуване дневния ни ред.

Който е «ЗА» така предложения дневен ред, моля да гласува.

Гласуват 10 члена на ОИК , 10 са «ЗА», «ПРОТИВ» няма.

**По І(първа) точка от дневния ред:**

М.Бусаров докладва следното:

**Колеги,**

вОИК Благоевград постъпи писмо на КПКОНПИ, с техен изх №ЦУ-01-11936#10 от 21.06.2023г. , с което е посочено, че решение на КПКОНПИ с №РС-451-212075 от 29.09.2021г. е влязло в сила на 05.06.2023г. и че са проложени Решение №5901 от 05.06.2023г на ВАС, както и Решение № 910 от 05.06.2022г. на АС Благоевград. С цитираното писмо се иска предприемане на действия по предсрочно прекратяване на пълномощията на Валентина Кирилова Шаркова като общински съветник в общински съвет Благоевград.

Светослава Терзиянова- Михайлова :

Колеги, доколкото става ясно, трябва да прекратим пълномощията на общински съветник и да обявим следващия за избран, но всъщност към писмото не са приложени цитираниете решение. При проверка се установява, че в ОИК Благоевград е постъпило и входирано единствено писмото от една страница без цитираните в него документи.

Елеонора Атанасова:

Колеги, при това положение е ясно , че не сме получили документите удостоверяващи обстоятелствата по чл.30 ал.4. т.11 от ЗМСМА. При това положение , считам че следва същите да бъдат изискани от компетентния орган.

Йордан Симонски :

Действително, четейки текста на закона става ясно,че се касае за случай, в който следва да установим, че пълномощията на общинския съветник са предсрочно прекратени, по силата на закона, ex lege, и само можем да го обявим в решение и да обявим и следващ в листата за избран.

Обаче закона борави с термина „ документи удостоверяващи обстоятелства и предсрочно прекратяване на пълномощия“, а в писмото от КПКОНПИ , не са приложени такива.

Имам предложение, а именно, да вземем протоколно решение и да изискаме от органа – КПКОНПИ – да ни изпрати своето решение за установяване на конфликт на интереси заверено, че е вярно с оригинала и че е влязло в сила, а така също и да получим първоинстанционното решение на АС Благоевград, с отбелязване че е влязло в сила.

С подобен текст, ще изпратим писмо, със секретаря на ОИК, и ще чакаме съответните документи.

Моля гласуваме.

ЗА гласуват 10члена на ОИК

Йордан Симонски :

Колеги приехме Протоколно решение №1 от 04.07.2023г., което беше взето единодушно в 18.10 часа

Ще изготвим писмото.

Колеги моля графика за дежурства да попълним.

Бяха обсъдени организационни въпроси.

Колеги, благодаря за присъствието на всеки.

Закривам днешното ни заседание.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Заместник Председател: /п/ Секретар: /п/

Йордан Симонски Мустафа Сирачки